
Izziņa par atzinumos sniegtajiem iebildumiem 
likumprojektam “Grozījums Publiskas personas mantas atsavināšanas likumā” (VSS-752)


I. Jautājumi, par kuriem saskaņošanā vienošanās nav panākta

	Nr. p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija

	1
	2
	3
	4
	5
	6

	
	
	
	
	
	




Informācija par starpministriju (starpinstitūciju) sanāksmi vai elektronisko saskaņošanu

	Datums
	30.03.2022. – 06.04.2022.
06.06.2022. – 10.06.2022.

	
	

	Saskaņošanas dalībnieki
	Tieslietu ministrija, Finanšu ministrija, Aizsardzības ministrija, Latvijas Pašvaldību savienība, Korupcijas novēršanas un apkarošanas birojs, Satversmes aizsardzības birojs 

	  
	

	
	
	



	Saskaņošanas dalībnieki izskatīja šādu ministriju (citu institūciju) iebildumus
	
	

	  
	Tieslietu ministrija, Finanšu ministrija

	

	Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā
	

	  
	

	  
	



II. Jautājumi, par kuriem saskaņošanā vienošanās ir panākta

	Nr. p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1
	2
	3
	4
	5

	1.
	Izteikt 2. panta (31) daļu šādā redakcijā:
	“(31) Šā likuma noteikumi nav piemērojami, ja atsavināma operatīvās darbības nodrošināšanas pasākumu īstenošanai izmantojamā valsts manta, kuras patiesā piederība ir slēpta. Lēmumu par minētās mantas atsavināšanu pieņem operatīvās darbības subjekta vadītājs. Manta atsavināma par iespējami augstāku cenu. Operatīvās darbības subjekta vadītājs nodrošina pēc mantas atsavināšanas iegūto līdzekļu ieskaitīšanu valsts budžeta ieņēmumos.”.

	Tieslietu ministrija

Projektā piedāvātais regulējums paredz Publiskas personas mantas atsavināšanas likumā (turpmāk – likums) izslēgt šobrīd Ministru kabinetam noteikto saskaņojumu operatīvās darbības nodrošināšanas pasākumu īstenošanā izmantojamās valsts mantas atsavināšanas gadījumos, deleģējot šīs tiesības operatīvās darbības subjekta vadītājam. Vēršam uzmanību, ka šāds Ministru kabineta saskaņojums vienlaikus ir operatīvās darbības subjekta lēmuma tiesiskuma pārbaudes mehānisms, tādēļ projektā piedāvātais regulējums ir pretrunā ar demokrātiskas iekārtas principu un varas dalīšanas principu. Atbilstoši minētajiem principiem Valsts pārvaldes iekārtas likuma 6. pants paredz, ka valsts pārvalde ir organizēta vienotā hierarhiskā sistēmā. Neviena iestāde vai pārvaldes amatpersona nevar atrasties ārpus šīs sistēmas. Ievērojot minēto, nebūtu pieļaujams, ka operatīvās darbības subjekta vadītājs vienpersoniski ir tiesīgs atsavināt valsts mantu. Tieslietu ministrija pieļauj, ka operatīvās darbības subjektu mantas atsavināšanas procedūru varētu veidot atbilstoši Operatīvās darbības likuma 35. pantā noteiktajam regulējumam par operatīvās darbības uzraudzību. Vienlaikus vēlamies norādīt, ka šāda regulējuma izstrādē nepieciešams iesaistīt ne tikai Valsts policiju, kā norādīts projekta anotācijā, bet arī citus operatīvās darbības subjektus un Ģenerālprokuratūru. Nobeigumā vēlamies norādīt, ka likuma 2. panta 31. daļas izstrādes un pieņemšanas procesā, par ko tiek norādīts projekta anotācijā, Ministru kabineta Saeimā iesniegtajā likumprojektā valsts mantas atsavināšanai tika paredzēts saskaņojums ar Ministru kabineta locekli, kura padotībā ir attiecīgā operatīvās darbības iestāde, bet Saeima lēma, ka šādos gadījumos nepieciešams Ministru kabineta saskaņojums. Tādējādi arī projekta anotācijā vispārīga norāde par nesamērīgu administratīvo slogu esošā regulējuma maiņai nebūtu uzskatāma par pietiekami korektu pamatojumu. 

	Saskaņots elektroniskajā saskaņošanā. 



	Izteikt 2. panta (31) daļu šādā redakcijā:
	“(31) Šā likuma noteikumi nav piemērojami, ja atsavināma operatīvās darbības nodrošināšanas pasākumu īstenošanai izmantojamā valsts manta, kuras patiesā piederība ir slēpta. Lēmumu par minētās mantas atsavināšanu pieņem operatīvās darbības subjekta vadītājs. Manta atsavināma par iespējami augstāku cenu. Operatīvās darbības subjekta vadītājs nodrošina pēc mantas atsavināšanas iegūto līdzekļu ieskaitīšanu valsts budžeta ieņēmumos.”.

Skatīt precizēto likumprojekta sākotnējās ietekmes novērtējuma ziņojuma (anotācijas) I sadaļu.

	2.
	Likumprojekta sākotnējās ietekmes novērtējuma ziņojuma (anotācijas) I sadaļas 2. punkts.
	Finanšu ministrija

Atbilstoši spēkā esošajai Publiskas personas mantas atsavināšanas likuma 2.panta 3.1 daļai šā likuma noteikumi nav piemērojami, ja atsavināma operatīvās darbības nodrošināšanas pasākumu īstenošanā izmantojamā valsts manta un tās atsavināšana ir saskaņota ar Ministru kabinetu. Operatīvās darbības iestādes vadītājs minēto mantu atsavina par iespējami augstāku cenu. Pēc mantas atsavināšanas iegūtos līdzekļus operatīvās darbības iestāde ieskaita valsts budžeta ieņēmumos.
Atbilstoši likumprojektā ietvertajam grozījumam minētajā normā paredzēts noteikt, ka šā likuma noteikumi nav piemērojami, ja atsavināma operatīvās darbības nodrošināšanas pasākumu īstenošanā izmantojamā valsts manta, kuras patiesā piederība ir slēpta, un šādā gadījumā lēmumu par minētās mantas atsavināšanu pieņem operatīvās darbības subjekta vadītājs. 
Ņemot vērā, ka ar likumprojektu ir paredzēts mainīt atsavināšanas lēmuma pieņēmēju no Ministru kabineta uz operatīvās darbības subjekta vadītāju, lūdzam papildināt anotāciju ar pamatojumu šāda grozījuma nepieciešamībai, izvērtējot šāda grozījuma ietekmi, potenciālos riskus un ieguvumus.
	Ņemts vērā.
Precizēts un papildināts likumprojekta sākotnējās ietekmes novērtējuma ziņojuma (anotācijas) I sadaļas 2. punktā ietvertais skaidrojums. 
	Skatīt precizēto likumprojekta sākotnējās ietekmes novērtējuma ziņojuma  (anotācijas) I sadaļas 2. punktu.

	3.
	Likumprojekta sākotnējās ietekmes novērtējuma ziņojuma (anotācijas) I sadaļas 2. punkts.
	Finanšu ministrija (2022. gada 6. aprīļa atzinums)

Finanšu ministrija atbilstoši kompetencei ir izskatījusi Iekšlietu ministrijas precizēto likumprojektu “Grozījums Publiskas personas mantas atsavināšanas likumā” (VSS-752), tā sākotnējās ietekmes novērtējuma ziņojumu (anotāciju), izziņu par atzinumos sniegtajiem iebildumiem un uztur iepriekš izteikto iebildumu. Atkārtoti lūdzam papildināt anotāciju ar pamatojumu šāda grozījuma nepieciešamībai, izvērtējot un skaidrojot šāda grozījuma ietekmi, potenciālos riskus un ieguvumus, jo šāda izņēmuma noteikšanai būtu jābūt argumentētai.

Vienlaikus vēršam uzmanību, ka veidojas pretruna starp anotācijas I sadaļas 2.punktā (norādīts, ka ir administratīvais slogs saistībā ar nepieciešamā dokumentu kopuma sagatavošanu) un anotācijas II sadaļas 2.punktā (norādīts, ka likumprojekts neietekmē administratīvo slogu) norādīto.
	Ņemts vērā.
Precizēts un papildināts likumprojekta sākotnējās ietekmes novērtējuma ziņojuma (anotācijas) I sadaļas 2. punktā ietvertais skaidrojums.
	Skatīt precizēto likumprojekta sākotnējās ietekmes novērtējuma ziņojuma  (anotācijas) I sadaļas 2. punktu.

	

Atbildīgā amatpersona
	  

	
	(paraksts)*



Piezīme. * Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.


	(par projektu atbildīgās amatpersonas vārds un uzvārds)

